CELEX: 32011R0011
Language: fi
Date: 2011-01-07 00:00:00
Title: Komission asetus (EU) N:o 11/2011, annettu 7 päivänä tammikuuta 2011 , tavaroiden luokittelusta yhdistettyyn nimikkeistöön annettujen tiettyjen asetusten muuttamisesta

8.1.2011   
            
            
               FI
            
            
               Euroopan unionin virallinen lehti
            
            
               L 5/1
            
         KOMISSION ASETUS (EU) N:o 11/2011,
   annettu 7 päivänä tammikuuta 2011,
   tavaroiden luokittelusta yhdistettyyn nimikkeistöön annettujen tiettyjen asetusten muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Tullille liivatekapseleina esitettävä hainrustojauhe, jota käytetään lisäravinteena, luokiteltiin tiettyjen tavaroiden luokittelusta yhdistettyyn nimikkeistöön 27 päivänä elokuuta 1998 annetun komission asetuksen (EY) N:o 1858/98 (2) nojalla nimikkeeseen 0305. Tullille liivatekapseleina esitettävä öljyvalmiste (joka sisältää helokinsiemenöljyä, maitorasvaa ja E-vitamiinia), jota käytetään lisäravinteena, luokiteltiin tiettyjen tavaroiden luokittelusta yhdistettyyn nimikkeistöön 3 päivänä joulukuuta 1992 annetun komission asetuksen (ETY) N:o 3513/92 (3) mukaisesti nimikkeeseen 1517.
            
         
               (2)
            
            
               Euroopan unionin tuomioistuimen yhdistetyissä asioissa C-410/08–C-412/08 Swiss Caps AG v Hauptzollamt Singen
                   (4) antaman tuomion mukaan tullille kapseleina esitettävät tuotteet, jotka on tarkoitettu käytettäviksi lisäravinteena, olisi luokiteltava nimikkeeseen 2106 muualle kuulumattomina elintarvikevalmisteina.
            
         
               (3)
            
            
               Sen vuoksi on aiheellista mukauttaa asetuksia (EY) N:o 1858/98 ja (ETY) N:o 3513/92, jotta vältetään erilaiset tariffiin luokittelut ja varmistetaan yhdistetyn nimikkeistön yhdenmukainen soveltaminen Euroopan unionissa.
            
         
               (4)
            
            
               Sen vuoksi asetuksia (EY) N:o 1858/98 ja (ETY) N:o 3513/92 olisi muutettava.
            
         
               (5)
            
            
               Edellä mainittujen oikaisujen lisäksi on tarpeen muuttaa tavaroiden luokittelusta yhdistettyyn nimikkeistöön annettujen tiettyjen asetusten muuttamisesta tai kumoamisesta 26 päivänä marraskuuta 2009 annettu komission asetus (EY) N:o 1179/2009 (5). Sen liitteissä I (korvatut CN-koodit), II (poistetut asetusten kohdat) ja III (kumotut asetukset) olevissa taulukoissa luetellaan muutetut asetukset. Mainitussa liitteessä I olevassa kohdassa 1 ja liitteessä III olevassa kohdassa 3 viitataan molemmissa 13 päivänä maaliskuuta 1979 annettuun komission asetukseen (ETY) N:o 484/79 (6), ja vastaavasti mainitussa liitteessä I olevassa kohdassa 79 ja liitteessä II olevassa kohdassa 31 viitataan molemmissa 21 päivänä marraskuuta 1995 annetun komission asetuksen (EY) N:o 2696/95 (7) liitteessä olevan taulukon kohtaan 3.
            
         
               (6)
            
            
               Tilanteen korjaamiseksi komission asetuksen (EY) N:o 1179/2009 liitettä I olisi muutettava poistamalla siitä kohdat 1 ja 79.
            
         
               (7)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Poistetaan asetuksen (EY) N:o 1858/98 liitteessä olevan taulukon kohta 2.
   2 artikla
   Poistetaan asetuksen (EY) N:o 3513/92 liitteessä olevan taulukon kohta 1.
   3 artikla
   Poistetaan komission asetuksen (EY) N:o 1179/2009 liitteessä I olevasta taulukosta kohdat 1 ja 79.
   4 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä tammikuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 241, 29.8.1998, s. 17.
   
      (3)  EYVL L 355, 5.12.1992, s. 12.
   
      (4)  Tuomioistuimen 17 päivänä joulukuuta 2009 antaman, oikeustapauskokoelmassa vielä julkaisemattoman tuomion 29 ja 32 kohta.
   
      (5)  EUVL L 317, 3.12.2009, s. 1.
   
      (6)  EYVL L 64, 14.3.1979, s. 47.
   
      (7)  EYVL L 280, 23.11.1995, s. 17.